stanford-oval/wikipedia huggingface dataset:
มหาอำนาจแห่งความลับ
นักแสดง > นักแสดงสมทบ

| 0 | 1 | 2 |
| --- | --- | --- |
| นักแสดง | บทบาท | ลักษณะตัวละคร |
| หวัง เสี่ยวอี้ | หวัง เคอต๋า | ผู้บัญชาการกองสืบสวนคดีอาญา หน่วย 1 เป็นนายตำรวจมือฉมัง ทะเยอทะยาน อารมณ์รุนแรง |
| หลี่ เฉียง | จง ไป่หมิง | ผู้บัญชาการกองสืบสวนคดีอาญา หน่วย 2 รับตำแหน่งแทนเซี่ยจี้เฉิง เป็นคนเลือดเย็น เจ้าเล่ห์ ภายใต้หน้ากากสุภาพ ใจเย็น |
| หวง โชว่เหวิน | หยาง ขุย | หัวหน้าหน่วยปฏิบัติการ กองสืบสวนคดีอาญา หน่วย 1 มือขวาของ หวัง เคอต๋า นิสัยโหดเหี้ยม |
| หวัง เชา | ฉี เชิงผิง | ท่านรองฯ รอง ผอ. สำนักงานตำรวจเซี่ยงไฮ้ หัวหน้าของ เซี่ย จี้เฉิง และ หวัง เคอต๋า |
| เก๋อ ซื่อ | หลี่ ฉีคุน | หัวหน้าหน่วยปฏิบัติการ กองสืบสวนคดีอาญา หน่วย 2 เป็นคนเรื่อย ๆ ยามว่างชอบถักไหมพรม |
| ซ่ง เจียเถิง | เซี่ยว เต๋อหรง | ตำรวจกองคดีอาญาหน่วย 2 ฉายา เซียวหัวโต นั่งดูราคาทองทั้งวัน แกล้งและใช้งานเย่าตงประจำ |
| เหอ ฮวน | เปา อีหมิน | ตำรวจกองคดีอาญาหน่วย 2 ฉายา เสี่ยวหลาป่า (โทรโข่งน้อย) เพื่อนซี้ต้าถง สนิทกับคนหน่วย 1 คอยถามข่าวได้บ้าง |
| หาน เย่โจว | อวี๋ ต้าถง | ตำรวจกองคดีอาญาหน่วย 2 รูปร่างอวบอ้วน ซี้กับอีหมิน |
| จาง ฮ่าวเทียน | ตำรวจหลิว | ตำรวจกองคดีอาญาหน่วย 1 ลูกไล่หยางขุย ชอบเล่นพนันม้า |
| หวง เสว่หลง | เลขา ฟาง | เลขา ท่านรองฯฉี |
| ลั่ว จิงหมิน | หัวหน้า ข่ง | หัวหน้าตำรวจหน่วยทะเบียนราษฎร์ |
| จ้าว เฉิงชุ่น | เถ้าแก่ ต่ง | เถ้าแก่ร้านข้าวหงเฟิง สายลับระดับหัวหน้าขององค์กรใต้ดิน |
| หลิว เหว่ย | กู้ ปังไฉ | พ่อ ของกู้เย่าตง |
| หลิว เจี๋ย | คุณนายกู้ | แม่ ของกู้เย่าตง |
| โจว จือ | กู้ เย่ว์ซี | พี่สาว ของกู้เย่าตง |
| กัว ถังเหวย | ตัวตัว | หลายชายตัวน้อยของเย่าตง ลูกชายเย่ว์ซี |
| หยาง ฮ่าวอวี่ | หยาง อี่เสว | นักบัญชีหยาง เพื่อนบ้านของเย่าตง |
| จ้าว หยุนจัว | หยาง ฝูตั่ว | ลูกสาวนักบัญชีหยาง สนิทกับครอบครัวเย่าตง |
| หัว จ่างหรง | หู จ้งฉี | อัยการ หู |
| Fang Zhou Bo | Inspector Duan |  |
| Zhou Jie | Assistant Chief Tian |  |
| Zhou Xiao Hai | Chief Tang |  |
| Yue Jing Wei | คุณนาย ฉี | ภรรยา ท่านรองฯ ฉี |
| Zhang Lan | แม่ เจ้า จื่อหย่ง |  |
| Zhang Da Bao | He Zu Xing |  |
| Luo Ji | Xu San |  |
| Yang Tao Ge | เลขา ชิว | เลขาของเซี่ยจี้เฉิง ที่สำนักงานตรวจสอบ |
| Zhang Han | เฉิน เซี่ยนหมิน | บรรณาธิการหนังสือโลกใหม่ |
| Yan Feng | หัวหน้าหวง |  |
| Ren Luo Min | เส้า ไป๋เฉิน |  |
| Zhao Xin Huan | เหวิน เส้าชุน |  |
| Li De Liang | Lu Ming |  |
| Liu Bai Xi | หัวหน้าไช่ |  |
| Archi | แจ๊ค | นักข่าวฝรั่ง |
| Yan Zhi Ping | ซั่ง หรงเชิง |  |
| Ma Wei | ซั่ง จวินอี๋ |  |
| Li Sheng Rong | พ่อ ติงฟ่าง |  |
| Zheng Xiao Wan | แม่ ติงฟ่าง |  |
| Zhu Feng | อู่ เหลียนเชิง |  |
| Lu Xiao Lin | โจว หมิงเพ่ย |  |
| Bi Han Wen | เจ้าของร้านของชำ |  |
การคัดเลือกนักแสดง

ผู้กำกับหวังเหว่ย กล่าวว่า ตอนอ่านบทเขานึกถึงนักแสดงที่จะมารับบททีละคน หลี่ อี้เฟิง, จินเฉิน, หวัง หลงเจิ้ง, หนิว จวิ้นเฟิง ทุกคนเป็นตัวเลือกแรกของเขา เขาไม่เคยนึกถึงคนอื่นเลย
กับบท "กู้ เย่าตง" หลายคนสงสัยว่าเขาสามารถเชิญชวนให้ หลี่ อี้เฟิง ยอมมารับบท ตำรวจเด็กใหม่ไก่อ่อน ได้อย่างไร จริง ๆ แล้วเขาต้องพบและพูดคุยกับ หลี่ อี้เฟิง ถึง 2 ครั้ง ก่อนที่ หลี่ อี้เฟิงจะตกลงรับเล่น เขาอธิบายว่าบท "กู้ เย่าตง" เป็นบทนำดำเนินเรื่อง แต่กลับไม่ได้มีคาแรกเตอร์ ฉลาด เก่ง เป็นผู้นำ แบบตัวละครลีดของละครสงครามสายลับทั่วไป กู้ เย่าตง เป็นคนธรรมดา ๆ คนนึง แต่ทุกตัวละครเกี่ยวพันกับเขา ฉากกว่า 1,300 ฉากเป็นของเขา นั่นทำให้บทนี้ไม่ธรรมดา นักแสดงที่มารับบทนี้จะต้องเล่นให้พอดีและมีเสน่ห์ ถ้าเล่นน้อยไปจะทำให้ผู้ชมรู้สึกว่าโง่ แต่ถ้าเล่นมากไปจะน่ารำคาญ เขาจึงต้องการนักแสดงที่สามารถทำให้ผู้ชมรู้สึกเอ็นดู คอยติดตามดูพัฒนาการ และคอยเอาใจช่วยได้ ซึ่งหลี่ อี้เฟิงทำได้ดีมาก ถึงแม้ว่า "กู้ เย่าตง" เป็นตัวละครที่ดูเหมือนโง่ ในสายตาของคนอื่น แต่จริง ๆ แล้วเขาไม่ได้โง่ แค่คนอื่นไม่เข้าใจโลกของเขาต่างหาก
หลี่ อี้เฟิง เองในขณะถ่ายทำ ก็เคยมาปรึกษาเขาเรื่องบท ที่เจ้าตัวรู้สึกว่าการกระทำของตัวละครบางตอน ออกจะไร้เดียงสาเกินไป แต่เขาก็บอกให้ลองถ่ายแบบนี้ดูก่อน ซึ่งหลังจากถ่ายทำ หลี่อี้เฟิง ก็ยอมรับว่า พอสวมบท "กู้ เย่าตง" มองสถานการณ์ด้วยมุมมองของตัวละครแล้ว การกระทำแบบนั้น ไม่ทำให้เขารู้สึกแปลกขัดขณะแสดงเลย
ในส่วนของบท "เซี่ย จี้เฉิง" หวังเหว่ย กล่าวว่า เขาเคยร่วมงานกับ หวัง หลงเจิ้ง มาก่อนในเรื่อง เจาะจิตฆาตกร และ Day and Night ในสายตาเขา หวัง หลงเจิ้ง เป็นนักแสดงที่เนี้ยบ เป็นมืออาชีพมากในการถ่ายทำ "เขาเป็นนักแสดงที่ผมชอบทุกด้าน ตัวจริงเขาค่อนข้างแตกต่างจากบทบาทในหนัง เขาสามารถเล่นเป็นคนเลือดร้อนได้ แม้ตัวจริงจะเป็นคนเงียบ ๆ ผมรู้จักเขาและรู้ว่าเขาจะสามารถนำเสนออะไรในตัวละครได้"
ในส่วนของ "เสิ่น ชิงเหอ" ในตอนแรก หวังเหว่ย คิดไม่ออกเลยว่าใครควรจะมารับบทนี้ จนกระทั่ง หลี่ อี้เฟิง แนะนำ จินเฉิน ให้เขา เมื่อลองพิจารณาดูเขาก็เห็นด้วยกับ หลี่อี้เฟิง ว่าเธอเหมาะสมกับบท จินเฉิน เองเคยให้สัมภาษณ์ว่า เธอขอบคุณ หลี่อี้เฟิงมาก ที่แนะนำเธอสำหรับบทนี้ ตอนนั้นเธอมีปัญหากับเอเจนซี จึงไม่มีงานเลยตลอด 9 เดือน กำลังคิดจะออกจากวงการ การได้รับการเสนอบทนี้เป็นเหมือนแสงสว่างให้เธอสู้ต่อ
กระแสตอบรับ

กระแสตอบรับของละครดีมาก ละครได้รับเสียงวิจารณ์ทางบวก ทั้งในด้านการแสดง โปรดักชั่น และการดำเนินเรื่อง ได้รับคะแนน Douban สูงถึง 8.2 คะแนน, Zhihu 9.1, Tencent 9.3 ทำเรตติงเป็นอันดับ 1 ตลอดระยะเวลาออกอากาศ (CSM National ratings) และติด Top 10 อันดับละครที่ได้รับคะแนนสูงสุด ปี 2020 จาก Douban Movie of The Year
และนักแสดงนำอย่าง หลี่ อี้เฟิง ติดอันดับ 1 ดัชนีนักแสดง VLinkage ประจำเดือนพฤศจิกายน ตามด้วย จิน เฉิน ในลำดับที่ 16 และ หวัง หลงเจิ้ง ลำดับที่ 22
ชาร์ต Datawin 2020 ละคร "มหาอำนาจแห่งความลับ" ติดอันดับ 1 สาขาละครพีเรียด ในส่วนของนักแสดงนั้น สาขานักแสดงละครพีเรียด หลี่ อี้เฟิง นำมาเป็นอันดับ 1 และ จินเฉิน อันดับ 8 หลี่อี้เฟิง ยังติด TOP 5 ชาร์ตรวมนักแสดงอีกด้วย
จากกระแสตอบรับที่ดีนี้ ทำให้ละครเรื่องนี้ถูกนำมารีรันออกอากาศอีกกว่า 7 ครั้ง ต่างช่องกัน ภายในเวลาเพียงแค่เดือนเดียว หลังการออกอากาศรอบแรก และออกอากาศไปแล้วกว่า 101 รอบ จนถึงปัจจุบัน (มีนาคม 2022)
เรตติง

| วันที่ออกอากาศ | ตอนที่ | CSM National Network ratings> เรตติง% | CSM National Network ratings> ส่วนแบ่งผู้ชม% | CSM National Network ratings> ลำดับที่ | China Audiovisual Big Data (CVB) ratings> เรตติง% | China Audiovisual Big Data (CVB) ratings> ส่วนแบ่งผู้ชม% | China Audiovisual Big Data (CVB) ratings> ลำดับที่ |
| --- | --- | --- | --- | --- | --- | --- | --- |
| 2020.11.6 | 1-2 | 0.82 | 4.11 | 1 | 1.001 | 3.844 | 2  |
| 2020.11.7 | 3-4 | 0.89 | 3.85 | 1 | 1.118 | 4.506 | 1  |
| 2020.11.8 | 5-6 | 1 | 4.39 | 1 | 1.110 | 4.506 | 1  |
| 2020.11.9 | 7-8 | 0.98 | 4.43 | 1 | 1.188 | 4.506 | 1  |
| 2020.11.10 | 9-10 | 1 | 4.57 | 1 | 1.276 | 4.506 | 1  |
| 2020.11.11 | 11-12 | 0.99 | 4.56 | 1 | 1.191 | 4.506 | 1  |
| 2020.11.12 | 13-14 | 1 | 4.53 | 1 | 1.168 | 4.506 | 1  |
| 2020.11.13 | 15-16 | 0.98 | 4.25 | 1 | 1.213 | 4.506 | 1  |
| 2020.11.14 | 17-18 | 1.12 | 4.8 | 1 | 1.288 | 5.242 | 1  |
| 2020.11.15 | 19-20 | 1.09 | 4.73 | 1 | 1.255 | 5.242 | 1  |
| 2020.11.16 | 21-22 | 1.19 | 5.37 | 1 | 1.362 | 5.242 | 1  |
| 2020.11.17 | 23-24 | 1.12 | 5.13 | 1 | 1.398 | 5.242 | 1  |
| 2020.11.18 | 25-26 | 1.16 | 5.14 | 1 | 1.400 | 5.242 | 1  |
| 2020.11.19 | 27-28 | 1.22 | 5.46 | 1 | 1.487 | 5.242 | 1  |
| 2020.11.20 | 29-30 | 1.2 | 5 | 1 | 1.470 | 5.242 | 1  |
| 2020.11.21 | 31-32 | 1.2 | 4.98 | 1 | 1.659 | 6.253 | 1  |
| 2020.11.22 | 33-34 | 1.18 | 5.12 | 1 | 1.531 | 6.253 | 1  |
| 2020.11.23 | 35-36 | 1.21 | 5.38 | 1 | 1.694 | 6.253 | 1  |
| 2020.11.24 | 37-38 | 1.16 | 5.15 | 1 | 1.618 | 6.253 | 1  |
| 2020.11.25 | 39-40 | 1.29 | 5.79 | 1 | 1.731 | 6.253 | 1  |
| 2020.11.26 | 41-42 | 1.32 | 5.84 | 1 | 1.731 | 6.253 | 1  |
| 2020.11.27 | 43-44 | 1.38 | 5.77 | 1 | 1.728 | 6.253 | 1  |
| 2020.11.28 | 45-46 | 1.44 | 6.02 | 1 | 1.956 | 7.158 | 1  |
| 2020.11.29 | 47-48 | 1.48 | 6.42 | 1 | 1.888 | 7.158 | 1  |
| 2020.11.30 | 49-50 | 1.36 | 6.1 | 1 | 1.943 | 7.158 | 1  |
| 2020.12.1 | 51 | 1.33 | 5.67 | 1 | 1.886 | 7.158 | 1  |
| เรตติ้งเฉลี่ย | เรตติ้งเฉลี่ย | 1.158 | 5.098 | 5.098 | 1.465 | 5.400 | 5.400 |
Highest ratings are marked in red, lowest ratings are marked in blue
เพลงประกอบละคร

| ลำดับ | ชื่อเพลง | ศิลปิน | ยาว |
| --- | --- | --- | --- |
| 1. | "Song without Words" | Wang Zihe |   |
| 2. | "The wind blows the past" | Yin Shuyi |   |
| 3. | "Inscription" | Huang Shuowen |   |
รางวัลที่ได้รับ และเสนอชื่อเข้าชิง

| Award | Category | Nominee | Result | Ref>  |
| --- | --- | --- | --- | --- |
| 2020 TV Landmark and Voice of China | Outstanding drama of the year | Fearless Whispers | ชนะ |  |
| 2020 Douban Movies of the Year | Top Rated Chinese TV Series | Fearless Whispers | ชนะ |  |
| National Radio and Television Administration | Drama Of The Year | Fearless Whispers | ชนะ |  |
| The 2nd Fusion Screen Communication Ceremony | Outstanding Period Drama | Fearless Whispers | ชนะ |  |
| 2020 Blue Book of Chinese TV Series | Top Ten Influential TV Series | Fearless Whispers | ชนะ |  |
| 27th Magnolia Award 2021 | Best Television Series | Fearless Whispers | เสนอชื่อเข้าชิง |  |
| 27th Magnolia Award 2021 | Best Cinematography | Fearless Whispers | เสนอชื่อเข้าชิง |  |
| 27th Magnolia Award 2021 | Best Original Screenplay | Pu Wei, Huang Chen | เสนอชื่อเข้าชิง |  |
| 2020 Weibo Entertainment White Paper | The Most Watched Drama Actor | Li Yifeng | ชนะ |  |
| 2020 Film and Television Role Models | Innovative Drama | Fearless Whispers | ชนะ |  |
| 2020 Film and Television Role Models | Popular Supporting Actor | Wang Longzheng | ชนะ |  |
แหล่งข้อมูลอื่น

มหาอำนาจแห่งความลับ ที่ซินล่างเวย์ปั๋ว (ในภาษาจีน)
บาป (ศาสนาพุทธ)

ในศาสนาพุทธ บาป หมายถึง ความชั่วร้าย ได้แก่ อกุศลกรรมทั้งหลาย
ทางแห่งอกุศลกรรม เรียกว่าอกุศลกรรมบถ มี 10 ประการ ได้แก่ แบ่งเป็น กายกรรม 3 วจีกรรม 4 และมโนกรรม 3 ดังนี้
ปาณาติบาต หมายถึง การฆ่า
อทินนาทาน หมายถึง การเอาของที่เจ้าของไม่ได้ให้
กาเมสุมิจฉาจาร หมายถึง การประพฤติผิดในกาม
มุสาวาท หมายถึง คำโกหก
ปิสุณาวาจา หมายถึง คำพูดทำให้คนแตกกัน
ผรุสวาจา หมายถึง คำหยาบ คำส่อเสียด
สัมผัปปลาปะ หมายถึง คำพูดเพ้อเจ้อ
อภิชฌา หมายถึง การเพ่งเล็งอยากได้ของเขา
พยาบาท หมายถึง การคิดร้ายผู้อื่น
มิจฉาทิฏฐิ หมายถึง ความเห็นผิด
เมื่อได้กระทำกรรมใดกรรมหนึ่งใน 10 อกุศลกรรมบรรถแล้วจึงถูกจัดว่าเป็นบาป
ไฟป่าทางตอนใต้ของแคลิฟอร์เนียในเดือนมกราคม พ.ศ. 2568

| ไฟป่าทางตอนใต้ของแคลิฟอร์เนีย เดือนมกราคม พ> ศ. 2568 |
| --- | --- |
ส่วนหนึ่งของไฟป่าแคลิฟอร์เนีย พ.ศ. 2568
ภาพถ่ายดาวเทียม GOES-18 ของเหตุไฟป่าพาลิเซดส์, ลิเดีย และอีตัน (ณ วันที่ 7 มกราคม เวลา 21:51 UTC)
สถานที่: เทศมณฑลลอนแอนเจลิส, ออเรนจ์, ริเวอร์ไซด์, แซนเฟอร์แนนโด, แซนดิเอโก และเวนทูรา รัฐแคลิฟอร์เนีย
สถิติ
วันที่: 7–31 มกราคม 2025
พื้นที่ที่ถูกเผา: เกือบ 57,637 เอเคอร์ (23,325 เฮกตาร์; 90 ตารางไมล์; 233 ตารางกิโลเมตร)
สาเหตุ: อยู่ระหว่างการสอบสวน สาเหตุรุนแรงจากลมซานตาอานา และสภาพอากาศแห้งแล้ง
อาคารถูกทำลาย: มากกว่า 18,189 หลังถูกทำลายหรือได้รับความเสียหาย
ผู้เสียชีวิต: รวมมากกว่า 29 คน (โดยตรงมากกว่า 27 คน, ทางอ้อม 1 คน)
ผู้บาดเจ็บ: มากกว่า 22 คน[ต้องการอ้างอิง]
ผู้หายสาบสูญ: มากกว่า 31 คน
อพยพ: 212,000[ต้องการอ้างอิง]
แผนที่
thภาพรวมของไฟป่าขนาดใหญ่ในพื้นที่มหานครลอสแอนเจลิส (ข้อมูลแผนที่)
ในวันที่ 7 ถึง 31 มกราคม 2025 เกิดเหตุไฟป่ารุนแรงต่อเนื่องที่ส่งผลกระทบต่อพื้นที่มหานครลอสแอนเจลิสและบริเวณโดยรอบ ไฟป่าครั้งนี้รุนแรงขึ้นจากสภาพภัยแล้ง ความชื้นในอากาศต่ำ และลมแซนตาแอนาที่มีความเร็วในระดับพายุเฮอริเคน ซึ่งในบางพื้นที่มีความเร็วถึง 80 ไมล์ต่อชั่วโมง (130 กิโลเมตรต่อชั่วโมง; 36 เมตรต่อวินาที) ณ วันที่ 12 มกราคม ไฟป่าได้คร่าชีวิตผู้คนไปแล้วอย่างน้อย 24 ราย บีบให้ผู้คนเกือบ 180,000 คนต้องอพยพ และทำลายหรือสร้างความเสียหายให้กับสิ่งปลูกสร้างกว่า 12,401 แห่ง ความเสียหายส่วนใหญ่เกิดจากไฟป่าสองแห่งที่ใหญ่ที่สุด ได้แก่ ไฟป่าพาลิเซดส์ในแปซิฟิกพาลิเซดส์ และไฟป่าอีตตันในอัลตาเดนา โดยไฟทั้งสองนี้มีแนวโน้มที่จะเป็นไฟป่าที่สร้างความเสียหายมากที่สุดเป็นอันดับสองและสี่ในประวัติศาสตร์ของรัฐแคลิฟอร์เนีย ตามข้อมูลจาก Cal Fire
แหล่งข้อมูลอื่น

CAL FIRE – list of active wildfires
Watch Duty – map of active fires
แนวคิดโลกเป็นศูนย์กลาง

Figure of the heavenly bodies — ภาพแบบจำลองโลกเป็นศูนย์กลางจักรวาลของปโตเลมีโดย Bartolomeu Velho ใน ค.ศ. 1568 (Bibliotèque National, Paris)
ในทางดาราศาสตร์ แนวคิดโลกเป็นศูนย์กลาง (อังกฤษ: geocentrism หรือ geocentric model) คือแนวคิดเก่าแก่ที่ว่าเอกภพทั้งมวลโคจรไปรอบโลกของเราที่อยู่ตรงจุดศูนย์กลางของจักรวาล เป็นแนวคิดที่มีกำเนิดมาแต่ยุคสมัยของกรีกโบราณ โดยมีนักปราชญ์ในยุคนั้นทั้งปโตเลมีและอริสโตเติลให้การสนับสนุน นักปรัชญากรีกโบราณล้วนแต่เชื่อว่า ดวงอาทิตย์ ดวงจันทร์ ตลอดจนดวงดาวต่าง ๆ ล้วนแต่เคลื่อนที่เป็นวงกลมไปรอบ ๆ โลก มีแนวคิดคล้าย ๆ กันนี้ปรากฏในประเทศจีนเช่นกัน ความคิดและความเชื่อในแนวนี้ได้โยงไปถึงความเชื่อเรื่องเทพเจ้าซึ่งมีมาอย่างนานและความคิดแนวนี้ได้คร่าชีวิตนักวิทยาศาสตร์และนักปรัชญาไปอย่างมากมาย
ดูเพิ่ม

แนวคิดดวงอาทิตย์เป็นศูนย์กลาง
พระลบ

| พระลบ Lava |
| --- | --- |
พระลบ พระราชโอรสของ พระราม และ นางสีดา
ชื่อในอักษรเทวนาครี: लव
คัมภีร์: รามายณะ หรือ รามเกียรติ์
ข้อมูลส่วนบุคคล
เกิด: อาศรมของฤๅษีวาลมิกิ,  พรหมวัต, โกศล (ปัจจุบันคือ พิฐูร, รัฐอุตตรประเทศ, ประเทศอินเดีย)
บิดา-มารดา: พระราม (บิดา) นางสีดา (มารดา)
พี่น้อง: พระมงกุฎ
ราชวงศ์: ราชวงศ์รฆุ-อิกษวากุ
พระลบ  หรือในรามายณะเรียกว่า พระลวะ (อังกฤษ: Lava สันสกฤต: लव) เป็นแฝดผู้น้องของ พระมงกุฎ ราชโอรสพระองค์เล็กของ พระราม และ นางสีดา เรื่องของพระลบถูกกล่าวถึงในวรรณกรรมฮินดู เรื่อง รามายณะ หรือ รามเกียรติ์ ว่ากันว่าพระลบมีผิวสีขาวทองเหมือนนางสีดา ในขณะที่พระมงกุฎมีผิวสีดำเหมือนพระบิดา
ประวัติ > ในรามเกียรติ์ฉบับของไทย

พระลบในลักษณะโขนไทยคือ มีกายสีเขียว ทรงม้าขาว ผมเกล้าจุก ประวัติของพระลบตามที่มีปรากฏในรามเกียรติ์คือ วันหนึ่งนางสีดาได้เดินไปท่าน้ำโดยฝากลูกไว้กับฤาษี ระหว่างทางได้พบแม่ลิงตัวหนึ่งที่เอาลูกเกาะหลังไว้ นางจึงตำหนิแม่ลิงที่ไม่กลัวลูกตก แต่ถูกแม่ลิงย้อนว่าตัวนางเองที่ไม่ห่วงลูก ออกมาแต่เพียงลำพัง นางสีดานึกขึ้นได้ จึงกลับมานำโอรสไปด้วยในขณะที่ฤาษีกำลังเข้าฌาน ครั้นเมื่อฤาษีลืมตาขึ้นมาไม่พบบุตรนางสีดา ก็ตกใจเกรงว่านางสีดาจะมาต่อว่าตน จึงได้ทำการวาดรูปเหมือนของพระมงกุฎ และทำพิธีชุบชีวิตกุมารขึ้นมาจากรูปวาด ขณะนั้นนางสีดาพาโอรสกลับมาพอดี พระฤๅษีจะลบรูปนั้นทิ้ง แต่นางก็ขอให้พระฤาษีชุบพระกุมารต่อไป เพื่อไว้เป็นเพื่อนเล่นกัน กุมารน้อยนี้จึงได้ชื่อว่า พระลบ
ต่อมาพระฤๅษีได้ชุบศรให้แก่กุมารทั้งสอง แล้วอบรมสั่งสอนศิลปวิทยาการแขนงต่าง ๆ จนเก่งกล้า ทั้งสองกุมารได้ประลองศรกันบังเกิดเสียงกึกก้องกัมปนาท จนพระรามได้ยินเสียงก็คิดว่าคงเกิดผู้มีฤทธิ์มาแข่งกับพระองค์ จึงทำพิธีปล่อยม้าอุปการให้วิ่งออกไปหาผู้มีฤทธิ์นั้น โดยให้ พระพรต, พระสัตรุด และ หนุมาน เป็นผู้ตามม้าไป เมื่อม้าไปถึงทั้งสองกุมารก็จับมาขี่เล่น หนุมานเห็นดังนั้นก็เข้าต่อสู้ แต่ถูกสองกุมารตีด้วยศรสลบถึงสองครั้งแล้วจับมัดด้วยเถาวัลย์ สักหน้าและสาปว่าผู้เป็นนายเท่านั้นจึงจะแก้ออกได้
ต่อมาพระมงกุฎถูกพระพรตกับพระสัตรุดจับได้ พระลบจึงหลบหนีมาบอกข่าวแก่นางสีดา และคิดไปช่วยพี่โดยพระลบลอบใส่แหวนนางสีดาลงในภาชนะที่นางรำพา (นางฟ้าแปลงกาย) นำไปให้พระมงกุฎดื่ม เมื่อพระมงกุฎใส่แหวนแล้วก็ทำให้หลุดจากเครื่องพันธนาการ
ทั้งสองกุมารจึงร่วมกันสู้รบกับพระราม พระลักษมณ์ พระพรต และพระสัตรุด แต่เมื่อต่างแผลงศร ศรนั้นก็ไม่สามารถประหตประหารกันได้ พระรามเกิดความสงสัยและซักถามประวัติความเป็นมา ทำให้พระรามรู้ว่าคือโอรสของตน การต่อสู้ก็ยุติลง พระรามตามไปจนพบกับนางสีดา และพยายามอ้อนวอนขอคืนดี แต่นางสีดาไม่ยอม ยอมแต่เพียงให้สองกุมารไปอยู่ยังกรุงอโยธยาได้
ประวัติ > ในรามายณะฉบับอินเดีย

ในบทแรกของรามายณะ คือ พาลกัณฑ์ กล่าวถึง ฤๅษีวาลมีกิ ที่บรรยายรามายณะแก่พระลบและพระมงกุฏ สาวกของเขา โดยกล่าวถึงเรื่องราวการเกิดและวัยเด็กของทั้งสอง ที่ถูกกล่าวถึงใน อุตตรกัณฑ์ โดยไม่มีใครเชื่อว่าเป็นผลงานดั้งเดิมของวาลมีกิ ตามบันทึกในตำนานกล่าวว่า นางสีดา ถูกขับไล่ออกจากอาณาจักรเนื่องจากมีข่าวการติฉินนินทาของชาวเมืองเกี่ยวกับความบริสุทธิ์ของนาง นางเสด็จหนีเข้าไปลี้ภัยในอาศรม ของ ฤๅษีวาลมีกิ ซึ่งตั้งอยู่ริมฝั่ง แม่น้ำทัมซา พระมงกุฎและพระลบ เกิดที่อาศรมและได้รับการศึกษาและฝึกฝนวิชาการต่าง ๆ จากฤๅษีวาลมีกิ ซึ่งในครั้งนั้นทั้งสองก็ได้เรียนรู้เรื่องราวของพระรามด้วย
ในการเสี่ยงทาย ม้าอัศวเมธ ของ พระราม ฤๅษีวาลมีกิ นางสีดา พระมงกุฎและพระลบได้ปลอมตัวไปร่วมพิธี
พระมงกุฎและพระลบสวดมนต์รามเกียรติ์ต่อหน้าพระรามและผู้ชมจำนวนมาก เมื่อพระมงกุฎและพระลบท่องมนต์เกี่ยวกับการเนรเทศของนางสีดา พระรามก็เศร้าสลด และฤๅษีวาลมีกิก็เปผิดเผยความจริงเรื่องนางสีดา นางสีดารู้สึกอับอายและเศร้าโศกมากจึงเรียก พระแม่ธรณี ให้รับเธอไปเพื่อหกนีความอับอาย และเมื่อพื้นดินเปิดขึ้นเธอก็หายตัวไปในนั้น พระรามจึงรู้ว่าพระมงกุฎและพระลบเป็นลูกของเขา
ในวรรณกรรมรามายณะเวอร์ชั่นอื่นบอกว่า พระมงกุฎและพระลบได้จับม้าอัศวเมธได้ และไปปราบพี่น้องของพระราม (พระลักษมณ์, พระพรต และ พระสัตรุด) และกองทัพของพวกเขา เมื่อพระรามทราบข่าวจึงออกมารบกับทั้งสองพระกุมาร นางสีดาจึงเข้าแทรกแซงและบอกความจริงในภายหลังเพื่อให้พ่อลูกเข้าใจกัน
ฤๅษีวาลมิกิสอนพระมงกุฎ พระลบยิงธนู
ฤๅษีวาลมิกิสอนรามายณะพระมงกุฎ พระลบ
พระมงกุฎและพระลบสวดมนต์รามเกียรติ์ต่อหน้าพระรามและผู้ชมจำนวนมาก
อะลูมิเนียมออกไซด์

อะลูมิเนียมออกไซด์ (อังกฤษ: aluminum oxide) เป็นสารประกอบเคมีของอะลูมิเนียมและ ออกซิเจนมีสูตรเคมีดังนี้Al2O3ในทางเซรามิก วัสดุศาสตร์และเหมืองเรียกว่าอะลูมิน่า (alumina)
อะลูมิเนียมออกไซด์ เป็นส่วนประกอบหลักของแร่บอกไซต์ (bauxite) หรือแร่ อะลูมิเนียม ในอุตสาหกรรมบอกไซต์ถูกทำให้บริสุทธ์เป็นอะลูมิเนียมออกไซด์
โดย กระบวนการไบเออร์ (Bayer process) และเปลี่ยนเป็นโลหะอะลูมิเนียมโดย
กระบวนการฮอลล์-ฮีรูลต์ (Hall-Heroult process)
บอกไซต์ที่ไม่บริสุทธ์จะประกอบด้วย Al2O3 + 
Fe2O3 + SiO2. โดยกระบวนการไบเออร์ดังสมการ
Al2O3 + 3H2O + 2NaOH 
-- (heated) --> 2NaAl (OH) 4.
Fe2O3 ไม่ละลายในด่าง  ส่วน SiO2 ละลายเป็นซิลิเกต (silicate)  Si (OH) 6-6. โดยการกรอง Fe2O3 จะถูกกำจัดออก เมื่อเติมกรดลงไป Al (OH) 3 จะตกตะกอน
ซิลิเกต (silicate) จะเหลืออยู่ในสารละลาย ดังสมการ
Al (OH) 3 -- (heated) -->Al2O3 + 3H2O.
Al2O3คือ อะลูมิน่า (alumina)
แหล่งข้อมูลอื่น

International Chemical Safety Card 0351
PhysicsWeb article on Transparent alumina เก็บถาวร 2004-09-08 ที่ เวย์แบ็กแมชชีน
| ด ค กสาขาวิชาของเคมี |
| --- | --- | --- |
 ตารางธาตุ  รายชื่อโมเลกุลชีวภาพ  รายชื่อสารประกอบอนินทรีย์  รายชื่อสารประกอบอินทรีย์ 
| เคมีเชิงฟิสิกส์ |  เคมีควอนตัม  เคมีนิวเคลียร์  เคมีเฟมโต  เคมีสถานะแข็ง  เคมีแสง  จลนศาสตร์เคมี  ธรณีเคมี  ฟิสิกส์เชิงเคมี  ไฟฟ้าเคมี  วิทยาศาสตร์พื้นผิว  อุณหเคมี  |  |
| เคมีอินทรีย์ |  เคมีของฟุลเลอรีน  เคมีคลินิก  เคมีชีวภาพ  เคมีชีวอินทรีย์  เคมีพอลิเมอร์  เคมีฟิสิกัลเชิงชีวภาพ  เคมีอินทรีย์เชิงฟิสิกส์  ชีวเคมี  ประสาทชีวเคมี  เภสัชเคมี  เภสัชศาสตร์  เคมีอินทรีย์สังเคราะห์  เคมีของสารผลิตภัณฑ์ธรรมชาติ  |  |
| เคมีอนินทรีย์ |  เคมีของคลัสเตอร์  เคมีเรติคิวลา  เคมีโลหอินทรีย์  ชีวอนินทรีย์เคมี  วัสดุศาสตร์  สารประกอบโคออร์ดิเนชัน  |  |
| เคมีวิเคราะห์ |  การไทเทรต  โครมาโทกราฟี  ผลิกศาสตร์  สเปกโทรสโกปี (ใช้นิวเคลียส นิวเคลียร์แมกเนติกเรโซแนนซ์ ใช้คลื่นแม่เหล็กไฟฟ้า อินฟราเรดสเปกโทรสโกปี รามานสเปกโทรสโกปี อัลตราไวโอเลตสเปกโทรสโกปี)  แมสสเปกโตรเมทรี  การวิเคราะห์ทางเคมีไฟฟ้า (คูลอเมทรี โวลแทมเมทรี โพเทนชิออเมทรี)  แคลอรีเมทรี  |  |
| อื่น ๆ |  การตรวจทางเคมี  เคมีการคำนวณ  เคมีของแอกทิไนด์  เคมีจักรวาล  เคมีเชิงทฤษฎี  เคมีดาราศาสตร์  เคมีดิน  เคมีเปียก  เคมีวิเคราะห์  เคมีศึกษา  เคมีสิ่งแวดล้อม  เคมีสีเขียว  เคมีอาหาร  ซูปราโมเลกุลาร์เคมี  |  |
  หมวดหมู่   สถานีย่อย
ประเทศไทยใน พ.ศ. 2423

เหตุการณ์ที่เกิดขึ้นใน พ.ศ. 2423 (ค.ศ. 1880) ในประเทศไทย เป็นปีที่ 99 แห่งกรุงรัตนโกสินทร์ และเป็นปีที่ 13 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี จ.ศ. 1241 (1 มกราคม - 10 มีนาคม) และ 1242 (11 มีนาคม - 31 ธันวาคม) ในแบบปัจจุบัน
“เหตุการณ์สมเด็จพระนางเจ้าสุนันทากุมารีรัตน์ พระบรมราชเทวี”
ผู้นำ

พระมหากษัตริย์: พระบาทสมเด็จพระจุลจอมเกล้าเจ้าอยู่หัว
กรมพระราชวังบวรสถานมงคล: กรมพระราชวังบวรสถานมงคล
สมุหนายก: สมเด็จพระเจ้าบรมวงศ์เธอ เจ้าฟ้ามหามาลา กรมพระบำราบปรปักษ์
สมุหพระกลาโหม: เจ้าพระยาสุรวงษ์ไวยวัฒน์
เหตุการณ์ > พฤษภาคม​

31 พฤษภาคม – “เหตุการณ์สมเด็จพระนางเรือล่ม” – สมเด็จพระนางเจ้าสุนันทากุมารีรัตน์ พระบรมราชเทวี อัครมเหสีในพระบาทสมเด็จพระจุลจอมเกล้าเจ้าอยู่หัว สิ้นพระชนม์พร้อมด้วย สมเด็จพระเจ้าลูกเธอ เจ้าฟ้ากรรณาภรณ์เพชรรัตน์ พระราชธิดา ในแม่น้ำเจ้าพระยา ณ ตำบลบางพูด อำเภอปากเกร็ด จังหวัดนนทบุรี โดยเรือพระประเทียบล่มขณะกำลังเสด็จประพาสพระราชวังบางปะอิน
ผู้เกิด > มกราคม

2 มกราคม – พระธรรมวโรดม (เซ่ง อุตฺตโม) เจ้าคณะรองคณะใต้ (มรณภาพ พ.ศ. 2485)
ผู้เกิด > มีนาคม

12 มีนาคม – พระยาอนุกิจวิธูร (สันทัด เทพหัสดิน ณ อยุธยา) ผู้บัญชาการจุฬาลงกรณ์มหาวิทยาลัยคนที่ 1 (อนิจกรรม พ.ศ. 2491)
ผู้เกิด > เมษายน

17 เมษายน – พระวรวงศ์เธอ พระองค์เจ้าดรุณวัยวัฒน์ อดีตเจ้ากรมบัญชาการกรมราชเลขาธิการ (สิ้นพระชนม์ พ.ศ. 2509)
27 เมษายน – พระราชวรวงศ์เธอ พระองค์เจ้าสุนทรีนาฏ พระบรมวงศ์ (สิ้นพระชนม์ พ.ศ. 2513)
ผู้เกิด > พฤษภาคม

30 พฤษภาคม – พระเจ้าวรวงศ์เธอ พระองค์เจ้าอรพัทธ์ประไพ พระบรมวงศ์ (สิ้นพระชนม์ พ.ศ. 2473)
ผู้เกิด > กรกฎาคม

9 กรกฎาคม – ท้าวอินทรสุริยา (เชื้อ พึ่งบุญ) ท้าวนาง (อนิจกรรม พ.ศ. 2467)
29 กรกฎาคม – พระยาสุนทรเทพกิจจารักษ์ (ทอง จันทรางศุ) ผู้ว่าราชการจังหวัดเพชรบุรีคนที่ 10 (อนิจกรรม พ.ศ. 2474)
ผู้เกิด > สิงหาคม

12 สิงหาคม – พระยาอัชราชทรงสิริ (แม้น อรุณลักษณ์) รัฐมนตรีว่าการกระทรวงเกษตราธิการคนที่ 9 (อนิจกรรม พ.ศ. 2507)
ผู้เกิด > ตุลาคม

24 ตุลาคม – พระวรวงศ์เธอ กรมหมื่นอดิศรอุดมศักดิ์ อดีตผู้สำเร็จราชการแทนพระองค์ (สิ้นพระชนม์ พ.ศ. 2495)
ผู้เกิด > พฤศจิกายน

17 พฤศจิกายน – พระศาสนโศภน (ภา ภาณโก) สังฆมนตรีช่วยว่าองค์การการปกครอง (มรณภาพ พ.ศ. 2489)
30 พฤศจิกายน – พระยาอนุสสรธุระการ (จ่าง วัจนะพุกกะ) อธิบดีกรมตำรวจคนที่ 9 (อนิจกรรม พ.ศ. 2497)
ผู้เกิด > ธันวาคม

19 ธันวาคม – พระเจ้าบรมวงศ์เธอ กรมหลวงชุมพรเขตอุดมศักดิ์ เสนาบดีกระทรวงทหารเรือคนที่ 2 (สิ้นพระชนม์ พ.ศ. 2466)
ผู้เกิด > ไม่ทราบวัน

เจ้าอุตรการโกศล (ศุขเกษม ณ เชียงใหม่) กรมการพิเศษเมืองนครเชียงใหม่ (พิราลัย พ.ศ. 2456)
พระยานิพัทธ์กุลพงศ์ (ชิน บุนนาค) อดีตผู้บังคับการกองช่างนวกรรม (อนิจกรรม พ.ศ. 2487)
พระยาปทุมเทพภักดี (ธน ณ สงขลา) ผู้ว่าราชการจังหวัดอุบลราชธานีคนที่ 15 (อนิจกรรม พ.ศ. 2499)
เจ้าราชบุตร (หมอกฟ้า ณ น่าน) เจ้านายราชวงศ์น่าน (พิราลัย พ.ศ. 2501)
พระยามนูสารบัญชา (อัมพร จารุประกร) อดีตผู้พิพากษาศาลฏีกา (อนิจกรรม พ.ศ. 2504)
ผู้เสียชีวิต > พฤษภาคม

15 พฤษภาคม – หม่อมเจ้าอิศรญาณ มหากุล พระอนุวงศ์ (ประสูติ พ.ศ. 2367)
31 พฤษภาคม
สมเด็จพระนางเจ้าสุนันทากุมารีรัตน์ พระบรมราชเทวี พระอัครมเหสีในรัชกาลที่ 5 (พระราชสมภพ พ.ศ. 2403)
สมเด็จพระเจ้าบรมวงศ์เธอ เจ้าฟ้ากรรณาภรณ์เพ็ชรรัตน์ โสภางคทัศนิยลักษณ์ อรรควรราชกุมารี พระบรมวงศ์ (ประสูติ พ.ศ. 2421)
ผู้เสียชีวิต > กรกฎาคม

31 กรกฎาคม – พระเจ้าราชวรวงศ์เธอ กรมหมื่นอนันตการฤทธิ์ อดีตผู้กำกับกรมทหารช่างเมืองญวน (ประสูติ พ.ศ. 2355)
ผู้เสียชีวิต > ไม่ทราบวัน

พระเจ้าราชวรวงศ์เธอ กรมหมื่นอมเรศรัศมี พระบรมวงศ์ (ประสูติ พ.ศ. 2346)
หลักสูตร

หลักสูตร (อังกฤษ: curriculum (เอกพจน์) หรือ curricula (พหูพจน์)) เป็นคำที่เกิดขึ้นมาในคริสต์ศตวรรษที่ 17 และเริ่มใช้คำนี้อย่างแพร่หลายในช่วง คริสต์ศตวรรษที่ 20 โดยในตำราเรียนเล่มแรกที่เขียนอธิบายเกี่ยวกับหลักสูตรของจอห์น แฟรงคลิน บอบบิทในปี ค.ศ. 1918 ได้อธิบายแนวความคิดของหลักสูตรไว้ว่าเป็นการกระทำและประสบการณ์ของผู้ที่กำลังเปลี่ยนผ่านจากเด็กเป็นผู้ใหญ่ควรที่จะมีเพื่อเป็นผู้ใหญ่ที่ประสบความสำเร็จของสังคมในอนาคต นอกจากนี้หลักสูตรยังครอบคลุมถึงประสบการณ์ที่เกิดขึ้นทั้งภายในโรงเรียนและภายนอกโรงเรียน รวมไปถึงประสบการณ์ที่ได้รับโดยบังเอิญ ประสบการณ์ที่ไม่ได้ชี้นำและประสบการณ์ที่มีจุดมุ่งหมายเพื่อสร้างผู้ใหญ่ให้กับสังคมในอนาคต (ดูได้ในภาพทางขวามือ)
หลักสูตรที่มีการพัฒนาในปัจจุบันได้รับอิทธิพลอย่างหลากหลายจากพื้นฐานทางด้านต่างๆ ทั้งปรัชญาการศึกษา จิตวิทยาพัฒนาการ จิตวิทยาการเรียนรู้ สภาพสังคม เทคโนโลยีและวิทยาศาสตร์ ซึ่งพื้นฐานต่างๆเหล่านี้จะช่วยให้การพัฒนาหลักสูตรดำเนินไปด้วยแนวทางที่ชัดเจน จนกระทั่งสามารถนำหลักสูตรไปใช้ได้ อย่างไรก็ตามในช่วงเวลาก่อนการใช้ ระหว่างใช้และหลังการใช้หลักสูตรจะมีการดำเนินการประเมินผลหลักสูตรอยู่เสมอ
Curricula vector
ความหมายของหลักสูตร

หลังจากเกิดตำราเรียนเล่มแรกของหลักสูตรแล้ว ในระยะเวลาต่อมานักการศึกษาคนอื่น ๆ ได้ให้ความหมายของหลักสูตรที่แตกต่างไปดังนี้
ในพจนานุกรมการศึกษาของคาร์เตอร์ วี. กู๊ดได้ให้ความหมายของหลักสูตรไว้ว่า กลุ่มรายวิชาที่จัดไว้อย่างมีระบบหรือลำดับวิชาที่บังคับสำหรับจบการศึกษาหรือเพื่อรับประกาศนียบัตรในสาขาวิชาต่าง ๆ
หลักสูตรตามความเห็นของลาวาเทลลี หมายถึง ชุดของการเรียนและประสบการณ์สำหรับเด็กซึ่งโรงเรียนวางแผนไว้ให้เด็กบรรลุถึงจุดหมายของการศึกษา
หลักสูตรตามความเห็นของจอห์น จี. เซย์เลอร์และวิลเลียม เอ็ม. อเล็กซานเดอร์ หมายถึง แผนสำหรับจัดโอกาสการเรียนรู้ให้แก่บุคคลกลุ่มใดกลุ่มหนึ่ง เพื่อบรรลุเป้าหมายหรือจุดหมายที่วางไว้โดยมีโรงเรียนเป็นผู้รับผิดชอบ
สำหรับหลักสูตรตามความเห็นของแคสเวลและแคมป์เบล หมายถึง หลักสูตรประกอบด้วยประสบการณ์ทุกอย่างที่จัดให้แก่เด็กโดยอยู่ในความดูแลและการสอนของครู
สำหรับอีกความหมายหนึ่งที่สำคัญของหลักสูตร คือ กิจกรรมที่ครูจัดให้นักเรียนได้เล่นเพื่อให้นักเรียนเกิดการเรียนรู้
ดังนั้นจากการให้ความหมายทั้งหมดของนักการศึกษาในอดีต นักการศึกษาในปัจจุบันได้ดึงจุดเด่นของความหมายของคำว่าหลักสูตรนำมาผสมผสานกัน จึงสรุปความหมายของคำว่าหลักสูตรได้ว่า หลักสูตร หมายถึง ประสบการณ์ต่าง ๆ ที่จัดโดยสถานศึกษา ทั้งภายในและภายนอกสถานศึกษา เพื่อพัฒนาให้ผู้เรียนเกิดการเรียนรู้ และพัฒนาตนเองจนสามารถบรรลุจุดมุ่งหมายที่กำหนดไว้ได้